**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-337-16/24

Datum: 27.01.2025.

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22, 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-337-15/24 od 27.01.2025. godine, u postupku javne nabavke radova na rehabilitaciji i sanaciji dijela regionalne ceste R455c, Ciljuge (spoj sa R-455a) Dubrave Donje (spoj sa M17.1), od st.km. 0+000 do st.km. 0+550 u dužini od 550 m, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-337-15/24 od 27.01.2025. godine i ugovor za javnu nabavku radova na rehabilitaciji i sanaciji dijela regionalne ceste R455c, Ciljuge (spoj sa R-455a) Dubrave Donje (spoj sa M17.1), od st.km. 0+000 do st.km. 0+550 u dužini od 550 m, dodjeljuje se ponuđaču **d.o.o. Rial – šped D. Istok za najnižu ponuđenu cijenu od 462.081,68 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Rial – šped D. Istok**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-337/24 od 25.12.2024.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 462.375,60 KM.

Obavještenja o nabavci broj 997-1-3-84-3-107/24 objavljeno 25.12.2024. godine, Službeni glasnik BiH broj: 90/24.

Komisija za javnu nabavku imenovana je Rješenjem broj: 05-04-337-4/24 od 10.01.2025. godine. Komisija za javnu nabavku dostavila je dana 22.01.2025. godine Zapisnik o radu Komisije 05-04-337-14/24 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 24.07.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-337-15/24 od 27.01.2025. godine.

Ponuda ponuđača d.o.o. Rial – šped D. Istok, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 462.081,68 KM bez PDV-a, u postupku javne nabavke radova na rehabilitaciji i sanaciji dijela regionalne ceste R455c, Ciljuge (spoj sa R-455a) Dubrave Donje (spoj sa M17.1), od st.km. 0+000 do st.km. 0+550 u dužini od 550 m.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 7;
* da je blagovremeno zaprimljeno 7 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponude ponuđača d.o.o. Rial – šped D. Istok, d.o.o. Jata Group Srebrenik i d.o.o. Roading Gračanica zadovoljavaju kvalifikcione uslove postavljene tenderskom dokumentacijom za predmetnu javnu nabavku.

Ponude ponuđača d.o.o. Se-Sarajka Živinice, d.o.o. Holex Živinice i d.o.o. Cestotehnik Tuzla prelaze planirana, odnosno osigurana novčana sredstva ugovornog organa za predmetnu nabavku, te se njihove ponude, u skladu sa članom 2. Zakona o javnim nabavkama odbijene kao neprihvatljive.

Ponuda ponuđača Konzorcij Joja transporti doo Živinice i Galax niskogradnja dd Brčko je odbijena kao neprihvatljiva jer nije sadržavala tražene dokaze kvalifikovanosti u pogledu tehničko profesionalne sposobnosti.

Naime, tenderskom dokumentacijom u okviru traženih dokaza tehničko profesionalne sposobnosti postavljen je uslov pod *b) Posjedovanje asfaltne baze se dokazuje relevantnim dokumentom koji dokazuje vlasništvo nad postrojenjem za proizvodnju asfalta, kao što je upotrebna dozvola iz koje se nedvojbeno može utvrditi vlasništvo / Posjedovanje ugovora o isporuci asfaltne mase u svrhu izvršenja ugovora se dokazuje njegovim prilaganjem (kopija). Za asfaltnu bazu je, pored gore navedenog, potrebno dostaviti izjavu o udaljenosti asfaltne baze koja se koristi u svrhu izvršenja ugovora od mjesta izvođenja radova. Iznimno, ukoliko je asfaltna baza udaljena na udaljenosti od 70km do 100 km od mjesta izvođenja radova, potrebno je dostaviti i dokaz o posjedovanju ili unajmljivanju vozila za prevoz asfalta sa termokesonom.*

Ponuđač Konzorcij Joja transporti doo Živinice i Galax niskogradnja dd Brčko u ponudi su dostavili upotrebnu dozvolu za mobilnu asfaltnu bazu od pravnog subjekta ZEP- ING doo Tuzla. Dostavljena upotrebna dozvola je dokaz iz oblasti zaštite na radu, a ne upotrebna dozvola za asfaltnu bazu za rad baze od nadležne institucije, te se ista ne može prihvatiti.

U sklopu iste ponude, drugi član konzorcija je dostavio Rješenje o upotrebnoj dozvoli za asfaltnu bazu izdato od nadležne institucije, ali ta baza je udaljena više od 70 km od mjesta izvođenja radova, te ne ispunjava kriterije i standarde iz Smjernica o građenju (dozvoljena udaljenost mjesta izvođenja radova po Smjernicama za građenje iznosi 70 km, dok je asfaltna baza od početka mjesta izvođenja radova udaljena 70,30 km). Udaljenost asfaltne baze je provjerena putem aplikacije google maps od adrese asfaltne baze do mjesta početka izvođenja radova, te se kao takva nije mogla prihvatiti.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| 1 | d.o.o. Rial – šped D. Istok | 462.081,68 | 100 |
| 2 | d.o.o. Jata Group Srebrenik | 462.341,40 | 99,94 |
| 3 | d.o.o. Roading Gračanica | 462.375,00 | 99,93 |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| 1 | d.o.o. Rial – šped D. Istok | 462.081,68 | 100 |
| 2 | d.o.o. Jata Group Srebrenik | 462.341,40 | 99,94 |
| 3 | d.o.o. Roading Gračanica | 462.375,00 | 99,93 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva